Paġna Għal faċilità tal-użu, dan il-kapitolu jsegwi n-numerazzjoni tat-taqsimiet tal-format tal-NAPCP stabbilit fl-anness tad-Deċiżjoni ta' Implimentazzjoni tal-Kummissjoni (UE) 2018/1522. Il-kontenut minimu obbligatorju għal kull taqsima tal-format, kif ukoll kontenut fakultattiv ieħor, huwa spjegat fit-taqsima rilevanti ta' dan il-kapitolu f'kaxxi kkuluriti griżi b'intestaturi b'tipa grassa, kif ġej: Din it-taqsima tal-format ma għandhiex bżonn ta' spjegazzjoni u mhux qed tiġi pprovduta iktar gwida. Din it-taqsima tal-format ma għandhiex bżonn ta' spjegazzjoni u mhux qed tiġi pprovduta iktar gwida. Il-kuntest tal-politika għall-NAPCP inizjali għandu jiddefinixxi b'mod ċar l-objettivi u l-prijoritajiet tal-politika għall-programm. Dawn għandhom jirriflettu l-impenji għat-tnaqqis fl-emissjonijiet għal kull Stat Membru stipulati fl-Anness II tal-NECD. Il-kontenut għal din it-taqsima jinkludi: L-objettivi u l-prijoritajiet tal-politika nazzjonali għall-NAPCP. L-impenji nazzjonali għat-tnaqqis fl-emissjonijiet (skont l-inkwinanti tal-NECD, għall-2020-2029 u għall-perjodu mill-2030): bħala tnaqqis f'perċentwali mill-emissjonijiet tas-sena bażi 2005, kif stipulat mid-Direttiva. L-Istati Membri jistgħu wkoll jirreferu għal-limiti rakkomandati tad-WHO bħala indikazzjoni tal-objettivi fit-tul għall-kwalità tal-arja. Il-prijoritajiet tal-politika dwar it-tibdil fil-klima u l-enerġija: il-Pjanijiet Nazzjonali dwar l-Enerġija u l-Klima b'miri ta' tnaqqis tal-GHG li ma jaqax taħt l-ETS; l-objettiv tas-Sorsi ta' Enerġija Rinnovabbli; l-objettiv tal-Effiċjenza fl-Enerġija, li jidentifika miri ta' tnaqqis għall-2020 u l-2030 — u l-2050 fejn disponibbli — u l-isfidi tal-Istati Membri biex jilħquhom. Meta jkun xieraq, jidentifikaw politiki rilevanti addizzjonali oħrajn u l-prijoritajiet rispettivi rilevanti għall-NAPCP, eż. il-Programmi ta' Żvilupp Rurali skont il-Fond Agrikolu Ewropew għall-Iżvilupp Rurali. L-Istati Membri għandhom jidentifikaw l-aġenziji governattivi, il-ministeri u l-awtoritajiet reġjonali jew lokali rilevanti involuti fl-elaborazzjoni u l-implimentazzjoni tal-NAPCP u għandhom jistabbilixxu r-responsabbiltajiet attribwiti kif xieraq (l-Anness III, il-Parti 1(1)(a)(ii)). L-attribuzzjoni tar-responsabbiltajiet għandha tikkunsidra kif l-aħjar li tiżgura li t-tħassib lokali u settorjali jinftiehem b'mod xieraq u jiġi rifless fit-tfassil u l-implimentazzjoni tal-NAPCP. L-awtoritajiet f'oqsma ta' politika u setturi differenti għandhom ikunu involuti fl-elaborazzjoni u l-implimentazzjoni tal-NAPCP u għandhom jiġu riflessi huma kif ukoll ir-rwoli tagħhom. Dan jinkludi, pereżempju, l-interazzjoni bejn ir-rwoli tat-tfassil tal-politika u tal-implimentazzjoni tal-awtoritajiet responsabbli mill-kwalità tal-arja u mit-tibdil fil-klima. Filwaqt li l-involviment ta' firxa wiesgħa ta' awtoritajiet huwa mistenni li jkun meħtieġ, fil-biċċa l-kbira tal-każijiet l-awtorità tal-gvern nazzjonali għandha tieħu r-responsabbiltà ġenerali għat-tfassil tal-politika. Jekk possibbli, l-NAPCP għandu jkopri l-attribuzzjoni tar-rwoli u r-responsabbiltajiet stabbiliti fil-figura ta' hawn taħt. Ir-responsabbiltajiet addizzjonali jistgħu jkunu rilevanti fi Stati Membri differenti u dawn għandhom ikunu elenkati fl-NAPCP kif xieraq flimkien mal-awtoritajiet/aġenziji nazzjonali, reġjonali jew lokali responsabbli inkarigati. Huwa wkoll importanti li tiġi kkunsidrata l-iskala meta jiġu attribwiti r-responsabbiltajiet lill-awtoritajiet. Il-livell ta' awtorità meħtieġ jista' jvarja skont in-natura tar-responsabbiltà; pereżempju, l-awtoritajiet nazzjonali huma ġeneralment meqjusa iktar xierqa fit-tħejjija tal-NAPCP filwaqt li l-awtoritajiet lokali huma tipikament iktar involuti fl-implimentazzjoni ta' miżuri u infurzar (partikolarment mill-perspettiva tal-kwalità tal-arja). Barra minn hekk, l-Istati Membri għandhom jidentifikaw liema awtorità hija responsabbli biex tissorvelja u tikkoordina r-rwoli u r-responsabbiltajiet kollha, għalkemm, sakemm ma jkunx hemm raġunijiet konvinċenti għall-kuntrarju, normalment din tkun l-awtorità nazzjonali kompetenti, jiġifieri l-gvern tal-Istat Membru. Id-deskrizzjoni tat-tip, u fejn xieraq l-isem, tal-awtorità rispettiva, l-iskala li topera fiha (jiġifieri nazzjonali, reġjonali, lokali) u r-responsabbiltajiet attribwiti tagħhom fl-oqsma tal-kwalità tal-arja u t-tniġġis tal-arja. Identifikazzjoni tas-setturi tas-sors taħt ir-responsabbiltà tal-awtoritajiet elenkati; L-awtoritajiet f'oqsma ta' politika u setturi differenti għandhom ikunu involuti fl-elaborazzjoni u r-rapportar tal-NAPCP u huma u r-rwoli tagħhom ikunu riflessi fl-informazzjoni mogħtija hawn. Dan jinkludi, pereżempju, l-interazzjoni bejn ir-rwoli tat-tfassil tal-politika u tal-implimentazzjoni tal-awtoritajiet responsabbli mill-kwalità tal-arja u mit-tibdil fil-klima. Għal miżuri eżistenti mfassla biex jikkontribwixxu għall-kisba tal-impenji tat-tnaqqis fl-emissjonijiet tal-NECD, l-impatt milħuq tal-miżura għandu jkun espress f'termini tat-tnaqqis fl-emissjonijiet li jkun twettaq fuq perjodu ta' żmien partikolari sal-lum. Hemm numru ta' fatturi li jinfluwenzaw ir-relazzjoni bejn l-emissjonijiet u l-konċentrazzjonijiet ta' tniġġis tal-arja, inklużi l-meteoroloġija, it-topografija u l-kimika atmosferika. Madankollu, din ir-relazzjoni tista' tinftiehem aħjar bl-għajnuna tal-immudellar. Għal gwida addizzjonali dwar kif tivvaluta u tirrapporta l-impatti ta' miżuri tal-passat, attwali u ppjanati dwar il-kwalità tal-arja flimkien ma' eżempji ta' mapep u istogrammi, ara t-taqsima 6.1. L-impatti jistgħu jiġu rrapportati f'termini kwantitattivi jew kwalitattivi. Fejn issir valutazzjoni kwalitattiva, għandha tiddeskrivi l-inkwinanti affettwati, il-qafas ta' żmien għall-azzjoni u l-progress stmat li sar – din l-informazzjoni tista' tinġieb minn kwalunkwe pjan konġunt dwar il-kwalità tal-arja, kif stabbilit skont l-Artikolu 25 tal-AAQD. Il-progress li sar permezz tal-PuM attwali fit-tnaqqis fl-emissjonijiet, u l-livell ta' konformità mal-leġiżlazzjoni tat-tnaqqis fl-emissjonijiet. Fejn ikun rilevanti, iddeskrivi l-impatt transkonfinali attwali ta' sorsi domestiċi tal-emissjonijiet. Il-progress jista' jiġi rrapportat f'termini kwantitattivi jew kwalitattivi. Meta tirrapporta l-progress attwali għal titjib fil-kwalità tal-arja inklużi mapep jew istogrammi ta' konċentrazzjonijiet attwali tal-arja fl-ambjent għal inkwinanti tal-AAQD li jista' juri, pereżempju, in-numru ta' żoni (miż-żoni kollha) f'nuqqas ta' konformità f'sena bażi u bħalissa ikun ta' għajnuna. Fejn jiġu identifikati problemi f'żona/i tal-kwalità tal-arja, tista' tiġi rrapportata deskrizzjoni ta' kif sar progress fit-tnaqqis tal-konċentrazzjonijiet massimi. L-inventarji u l-previżjonijiet tal-emissjonijiet għandhom jintużaw biex jivvalutaw it-tnaqqis fl-emissjonijiet fl-arja relatati mal-PuM u jipprovdu dettall dwar it-tnaqqis fl-emissjonijiet għall-valutazzjonijiet tax-xenarju "bil-miżuri" (WM). Jipprovdu indikazzjoni tal-punt sa fejn Stat Membru qed jipprevedi li jikkonforma mal-impenji għat-tnaqqis fl-emissjonijiet fuq il-bażi ta' PuM adottati bħalissa, jew jekk hemmx distakk ta' konformità li jeħtieġ l-introduzzjoni ta' PuM addizzjonali. PuM implimentati (Paragrafu 11; UNFCCC, 2016; kif ikkwotat fil-Kapitolu 8 tal-Ktieb ta' Gwida tal-EMEP/EEA 2016): il-leġiżlazzjoni nazzjonali hija fis-seħħ; JEW ġie stabbilit ftehim volontarju wieħed jew iktar; JEW ġew allokati riżorsi finanzjarji; JEW ġew mobilizzati r-riżorsi umani. PuM adottati: ittieħdet deċiżjoni uffiċjali tal-gvern u hemm impenn ċar biex tipproċedi bl-implimentazzjoni (Paragrafu 11; UNFCCC, 2016; kif ikkwotat fil-Kapitolu 8 tal-Ktieb ta' Gwida tal- EMEP/EEA 2016). Dan ix-xenarju WM jew "bażi" jiddependi fuq suppożizzjonijiet relatati ma' fatturi ewlenin tal-emissjonijiet matul il-perjodu ta' valutazzjoni. Il-fatturi jinkludu politiki jew azzjonijiet oħrajn li ġew implimentati jew adottati, kif ukoll fatturi mhux ta' politika, bħal kundizzjonijiet ekonomiċi, l-użu tal-karburant u l-prezzijiet tal-enerġija li hemm previsti, u l-iżvilupp teknoloġiku. Il-fatturi u s-suppożizzjonijiet użati għandhom jiġu allinjati ma' dawk użati biex jiddeterminaw il-previżjonijiet tal-GHG fil-kuntest tal-Pjanijiet tal-Klima u l-Enerġija. Meta jkunu qed jiġu stmati l-emissjonijiet "bażi", mill-inqas għandhom jiġu stmati s-sorsi kollha mistennija li jinbidlu bejn ix-xenarju WM u x-xenarju "B'Miżuri Addizzjonali" (WAM). Għal gwida addizzjonali dwar kif tivvaluta u tirrapporta l-impatti ta' miżuri tal-passat, dawk attwali u dawk ippjanati dwar il-kwalità tal-arja flimkien ma' eżempji ta' mapep u istogrammi, ara t-taqsima 6.1. Sabiex jiġu appoġġjati l-kunsiderazzjoni u l-għażla tal-PuM li jkunu l-iktar ta' benefiċċju għall-kwalità tal-arja, huwa importanti li jiġu kkunsidrati u konnessi l-previżjonijiet tal-inkwinanti tal-NECD mal-previżjonijiet ta' xejriet ta' konċentrazzjoni ta' inkwinanti ewlenin skont l-AAQD. Il-konċentrazzjonijiet previsti jistgħu jiġu derivati mill-emissjonijiet previsti permezz tal-użu ta' mmudellar ta' dispersjoni atmosferika, għalkemm dan jeħtieġ xi kunsiderazzjonijiet dettaljati, u tipikament jinvolvi wkoll immudellar ta' sorsi ta' emissjonijiet mhux irregolati mill-NECD (eż. tbaħħir internazzjonali jew emissjonijiet minn pajjiżi terzi). Fejn l-immudellar tal-impatti tal-kwalità tal-arja skont ix-xenarju WM ma jistax jitwettaq, l-NAPCP inizjali għandu jinkludi l-informazzjoni li ġejja: Għaż-żoni li ma jikkonformawx mal-valuri ta' limitu tal-kwalità tal-arja fil-ħin tal-elaborazzjoni tal-NAPCP, l-Istati Membri għandhom jistmaw, abbażi ta' informazzjoni ġġustifikata, is-sena li fiha dawn iż-żoni huma mistennija li jkunu konformi skont il-PuM diġà adottati, u jistmaw il-konċentrazzjonijiet massimi tal-inkwinanti kkonċernati f'dawn iż-żoni. Din l-informazzjoni għandha tkun faċilment disponibbli mill-pjanijiet tal-kwalità tal-arja stabbiliti għal dawn iż-żoni skont l-AAQD fl-Istati Membri kollha. Jekk dan huwa l-każ, tista' tiġi pprovduta web-link għall-informazzjoni disponibbli għall-pubbliku. L-evidenza minn kwalunkwe studju eżistenti li żoni konformi mal-AAQD fiż-żmien tal-elaborazzjoni tal-NAPCP jistgħu jsiru mhux konformi mal-valuri ta' limitu fis-snin futuri (eż. il-konċentrazzjonijiet ta' inkwinanti f'dawn iż-żoni huma mistennija jiżdiedu fis-snin futuri skont il-PuM attwali). Din l-informazzjoni għandha tintuża mill-Istati Membri biex jiġi stmat kemm-il żona hija mistennija li ma tikkonformax mal-valuri ta' limitu tal-AAQD fl-2020, l-2025 u l-2030 skont il-PuM diġà adottati. Għal gwida addizzjonali dwar kif tivvaluta u tippreżenta l-impatti ta' miżuri tal-passat, attwali u ppjanati dwar il-kwalità tal-arja flimkien ma' eżempji ta' mapep u istogrammi, ara l-Appendiċi 1. L-Istati Membri li jipprevedu li jkunu konformi ma' wħud mill-impenji tagħhom għat-tnaqqis fl-emissjonijiet jew mal-impenji kollha abbażi tal-previżjonijiet WM jistgħu wkoll jiddeċiedu li jinkludu PuM addizzjonali fl-NAPCP biex jikkontribwixxu għal objettivi oħrajn speċifikati fl-Artikolu 1(2), għalkemm mhumiex meħtieġa mill-NECD. Anki jekk Stat Membru jkun konformi mal-obbligi legali kollha tal-UE, jista' jkun jixtieq juża l-NAPCP biex tittieħed iktar azzjoni lejn l-objettiv fit-tul tas-7 EAP li ma għandu l-ebda riskju sinifikanti għas-saħħa tal-bniedem u għall-ambjent, inkluż dak li jinkisbu l-valuri tal-linja gwida tad-WHO għat-tniġġis tal-arja. Biex tintwera l-kisba prevista tal-impenji għat-tnaqqis fl-emissjonijiet skont xenarju WM, il-kontenut għal din it-taqsima jinkludi l-informazzjoni li ġejja fil-livell tal-NAPCP: L-impenji nazzjonali għat-tnaqqis fl-emissjonijiet (kif rapportati fid-Direttiva) L-emissjonijiet (kt), għas-sena bażi 2005, għall-iktar sena ta' inventarju riċenti użata għall-iżvilupp ta' previżjonijiet, u l-emissjonijiet previsti għall-2020, l-2025, u l-2030 Il-progress previst (tnaqqis fl-emissjonijiet bħala perċentwal tal-emissjonijiet fis-sena bażi 2005) għall-2020, l-2025 u l-2030 biex jitqabbel mal-impenji għat-tnaqqis fl-emissjonijiet Biex jintwera t-titjib previst fil-kwalità tal-arja f'xenarju WM, il-kontenut għal din it-taqsima jinkludi: it-titjib kwalitattiv previst fil-kwalità tal-arja (WM) u l-livell ta' konformità sal-2020, sal-2025 u sal-2030 Ħarsa ġenerali lejn l-inċertezzi assoċjati biex il-previżjonijiet tax-xenarju WM jissodisfaw l-impenji għat-tnaqqis fl-emissjonijiet għall-2020, għall-2025 u għall-2030 'il quddiem. Numru previst ta' żoni tal-kwalità tal-arja li mhumiex konformi u ta' dawk li huma konformi għas-snin 2020, 2025, u 2030. Il-kunsiderazzjoni ta' għażliet ta' politika addizzjonali (PuM) hija l-iktar rilevanti għall-Istati Membri li pprevedew nuqqas ta' konformità jew riskju ta' nuqqas ta' konformità ma' wieħed jew iktar mill-impenji għat-tnaqqis fl-emissjonijiet abbażi tal-previżjonijiet WM. L-Istati Membri li jipprevedu konformità mal-impenji kollha tagħhom għat-tnaqqis fl-emissjonijiet abbażi tal-previżjonijiet WM jistgħu wkoll jiddeċiedu li jinkludu PuM addizzjonali fl-NAPCP biex jikkontribwixxu biex jintlaħqu l-objettivi l-oħrajn speċifikati fl-Artikolu 1(2) tad-Direttiva. Dawn huma: l-objettivi tal-kwalità tal-arja (inklużi objettivi fit-tul) speċifikati fil-politiki u l-linji gwida nazzjonali, tal-UE u internazzjonali; l-objettivi tal-bijodiversità u tal-ekosistema tal-Unjoni f'konformità mas-seba' EAP; u s-sinerġiji msaħħa bejn il-politika tal-Unjoni dwar il-kwalità tal-arja u politiki oħrajn tal-Unjoni, speċifikament relatati mal-klima u l-enerġija. Anki jekk Stat Membru jkun konformi mal-obbligi legali kollha tal-EU, jista' jkun jixtieq juża l-NAPCP biex tittieħed iktar azzjoni lejn l-objettiv fit-tul tas-7 EAP li ma għandu l-ebda riskju sinifikanti għas-saħħa tal-bniedem u għall-ambjent, inkluż il-kisba tal-valuri tal-linja gwida tad-WHO għat-tniġġis tal-arja. Ir-rekwiżiti ewlenin li jinfurmaw il-kunsiderazzjoni u l-għażla ta' PuM addizzjonali, kif speċifikat fid-Direttiva, jinkludu: l-għażliet ta' politika kkunsidrati bħala konformi mal-impenji għat-tnaqqis fl-emissjonijiet u l-livelli ta' emissjonijiet intermedji (l-Anness III, il-Parti 1, il-punt 1(b)); l-adozzjoni ta' miżuri addizzjonali għall-agrikoltura (l-Anness III, il-Parti 2); il-konsultazzjoni mal-awtoritajiet pubbliċi u kompetenti (l-Artikolu 6(5)); il-konsultazzjoni transkonfinali dwar PuM addizzjonali fejn rilevanti (l-Artikolu 6(6)); il-previżjonijiet dwar l-impatti individwali jew dawk ikkombinati tal-PuM fuq it-tnaqqis fl-emissjonijiet, fejn disponibbli fuq il-kwalità tal-arja fit-territorji proprji u l-Istati Membri ġirien u fuq l-ambjent, kif ukoll l-inċertezzi assoċjati (l-Artikolu 6(2)(a); l-Anness III, il-Parti 1, il-punt 1(b)); it-tixrid tal-NAPCP inizjali (l-Artikolu 14(1)). L-informazzjoni meħtieġa fit-taqsima 2.6 tal-format għandha tiġi rrapportata bl-użu tal-"Għodda tal-Internet għall-Politiki u l-Miżuri" (l-"għodda tal-PuM") disponibbli fuq is-sit web tal-EEA. Se jkun ipprovdut manwal separat mill-EEA li jispjega l-użu tal-għodda tal-PuM. Il-proċess għall-evalwazzjoni u l-għażla ta' PuM addizzjonali għall-inklużjoni fl-NAPCP huwa stabbilit hawn taħt. Il-PuM addizzjonali huma meħtieġa għal dawk l-inkwinanti li għalihom l-Istati Membri jipprevedu nuqqas ta' konformità jew ir-riskju ta' nuqqas ta' konformità mal-impenji tagħhom għat-tnaqqis fl-emissjonijiet. Barra minn hekk, l-Istati Membri jistgħu jixtiequ, fid-diskrezzjoni tagħhom stess, li jużaw l-NAPCP biex tittieħed azzjoni fuq inkwinanti oħrajn sabiex jiksbu l-konformità ma' obbligi oħrajn tal-UE jew progress lejn l-objettivi tas-7 EAP. Għal kull inkwinant magħżul fl-NAPCP, għandhom jiġu identifikati sorsi ewlenin li jikkontribwixxu għall-emissjonijiet tal-inkwinant magħżul. Is-setturi jistgħu wkoll jiġu prijoritizzati għal azzjoni bbażata fuq kriterji ulterjuri bħal: Setturi magħrufa li qed jikkontribwixxu għall-iskorrimenti fil-valuri ta' limitu tal-kwalità tal-arja: Is-setturi li jikkontribwixxu għall-emissjonijiet ta' iktar minn inkwinant wieħed fil-lista mqassra li fil-każ tiegħu huwa previst li l-impenji għat-tnaqqis fl-emissjonijiet mhux se jinkisbu. Għal kull settur, ix-xenarju WAM għandu l-ewwel jikkunsidra dawk il-PuM ippjanati għall-implimentazzjoni biex itejbu l-kwalità tal-arja, u skont l-obbligi tal-klima u l-enerġija jew politiki oħrajn relatati (eż. trasport, agrikoltura, emissjonijiet industrijali). Barra minn hekk, l-Istati Membri għandhom jikkunsidraw jekk xi PuM lil hinn mill-politika ambjentali jistax ikollu impatt fuq l-NAPCP, pereżempju billi jaffettwa l-fattibbiltà tal-introduzzjoni ta' miżuri addizzjonali. L-eżempji jinkludu l-PuM u l-pjanijiet u l-programmi mmirati lejn it-titjib tal-kompetittività internazzjonali tal-industrija, l-iżgurar tal-enerġija jew is-sigurtà tal-ikel, l-iżvilupp tal-infrastruttura, eċċ. Jekk il-PuM identifikati ma jkunux biżżejjed biex jinkisbu l-impenji ddefiniti għat-tnaqqis fl-emissjonijiet, l-Istati Membri għandhom jidentifikaw PuM addizzjonali. Eżempji ta' PuM potenzjali huma elenkati fit-taqsima 6.2. It-twettiq ta' dawn il-miżuri f'termini ta' tnaqqis fl-emissjonijiet milħuq u l-iktar livell amministrattiv xieraq li fih għandhom jiġu implimentati (nazzjonali, reġjonali jew lokali) jiddependi fuq iċ-ċirkostanzi speċifiċi tal-Istat Membru, inkluż il-politika u l-qafas amministrattiv tiegħu u sa fejn dawn il-miżuri diġà ġew adottati u implimentati. Meta jiġu evalwati l-impatti tal-PuM individwali fuq it-tnaqqis fl-emissjonijiet u l-ispejjeż tagħhom, huwa importanti li jiġu kkunsidrati l-kobenefiċċji bejn inkwinanti u setturi differenti. Għadd ta' miżuri elenkati fit-taqsima 6.2 ikollhom impatt fuq iktar minn inkwinant wieħed. Hemm firxa ta' għodod u metodi disponibbli biex jgħinu lill-Istati Membri fit-teħid tad-deċiżjonijiet tagħhom dwar l-għażla ta' PuM addizzjonali. Meta jevalwaw il-PuM, l-Istati Membri għandhom jikkunsidraw kif kull PuM tista' tiġi implimentata, permezz ta' liema mekkaniżmi ta' twettiq u jekk hemmx xi restrizzjonijiet li jimminaw il-fattibbiltà tagħha. Dawn il-kunsiderazzjonijiet jinkludu: Hemm xi leġiżlazzjoni eżistenti li timpedixxi l-implimentazzjoni tal-PuM bi kwalunkwe mod? F'liema livell għandha tiġi implimentata l-miżura – livell nazzjonali, reġjonali jew lokali? Dan jista' jikkunsidra wkoll jekk xi miżura potenzjalment kosteffettiva għandhiex tiġi riferuta għad-diskussjoni fil-livell tal-UE. Liema strument ikun l-iktar adattat għall-implimentazzjoni tal-PuM (strumenti regolatorji, mhux regolatorji, ekonomiċi, kondiviżjoni tal-informazzjoni)? Min se jkun responsabbli għall-implimentazzjoni u l-infurzar tal-PuM? Meta huwa ppjanat li jintlaħaq it-tnaqqis fl-emissjonijiet assoċjat mal-PuM? Kif se jiġu ffinanzjati l-PuM? Kif se jiġi mmonitorjat il-progress fl-implimentazzjoni tal-PuM? X'inhuma l-indikaturi li se jintużaw u liema miri intermedji għandhom jiddaħħlu fis-seħħ? Indipendentement mill-għażla tal-metodu ta' evalwazzjoni, f'konformità mar-rekwiżiti tad-Direttiva, meta jintgħażlu l-PuM għall-inklużjoni fl-NAPCP, l-Istati Membri għandhom: iqisu, meta jipprijoritizzawhom, jekk il-PuM għandhomx impatt pożittiv fuq il-kwalità tal-arja u jekk jikkontribwixxux għall-kisba tal-konformità mal-objettivi tal-kwalità tal-arja fit-territorji tagħhom u fl-Istati Membri ġirien (l-Artikolu 6(2)(a) u (b)). Meta jagħmlu dan, l-Istati Membri għandhom iqisu l-aħjar prattiki biex jiġu indirizzati l-inkwinanti l-iktar ta' ħsara fir-rigward ta' gruppi sensittivi tal-popolazzjoni (il-premessa 20). Fl-għażla tal-miżuri, l-Istati Membri għandhom jikkunsidraw l-opportunità li jmexxu l-investiment lejn teknoloġiji nodfa u effiċjenti (il-premessa 24). Jekk l-affarijiet l-oħrajn jibqgħu l-istess, ikun naturali li tingħata prijorità lil dawk il-PuM li jikkontribwixxu biex jinkisbu impenji għat-tnaqqis fl-emissjonijiet għal iktar minn inkwinant wieħed. Jistgħu jkunu meħtieġa wkoll miżuri li ma għandhomx impatt dirett fuq l-emissjonijiet iżda li jippermettu l-implimentazzjoni b'suċċess ta' miżuri oħrajn (eż. bidliet fil-qafas legali). It-taqsima 2.6.1 tal-format tkopri kemm il-PuM ikkunsidrati li ġew magħżula u l-PuM ikkunsidrati li ma ġewx magħżula minħabba li r-raġunijiet sottostanti għall-iskartar ta' PuM jistgħu jkunu importanti għal iktar analiżi u billi PuM tista' ssir xierqa fi stadju iktar tard. Billi t-taqsima 2.6.1 teħtieġ il-kwantifikazzjoni tat-tnaqqis mistenni fl-emissjonijiet tal-PuM ikkunsidrati, huwa obbligatorju biss ir-rapportar tal-PuM ikkunsidrati iżda skartati u li laħqu l-istadju tal-kwantifikazzjoni. Madankollu l-Istati Membri huma ħielsa li jinkludu PuM ikkunsidrati li għalihom ma saret l-ebda kwantifikazzjoni. Biex tiġi ffaċilitata l-kwantifikazzjoni tat-tnaqqis mistenni fl-emissjonijiet tal-PuM ikkunsidrati, dawk jistgħu jiġu vvalutati wkoll bħala pakkett ta' PuM. Fir-rigward tal-konsultazzjoni tal-awtoritajiet pubbliċi u kompetenti kkonċernati matul il-proċess tal-evalwazzjoni tal-miżuri possibbli, jekk jogħġbok ara l-Kapitolu 4. It-Taqsima 2.6.2 tal-format tippermetti lill-Istati Membri jipprovdu informazzjoni, fejn disponibbli, dwar l-impatti tal-PuM addizzjonali fuq il-kwalità tal-arja u l-ambjent. It-Taqsima 2.5.2 ta' dan id-dokument ta' gwida tipprovdi iktar informazzjoni dwar il-valutazzjoni tal-impatti tal-kwalità tal-arja, bħalma tagħmel it-taqsima 6.1. L-Istati Membri huma mħeġġa jirrapportaw l-istimi tal-kostijiet u tal-benefiċċji previsti fuq bażi volontarja. Fejn isir, dan għandu jkun konformi mar-rapportar skont l-MRR biex jappoġġja l-mitigazzjoni tat-tibdil fil-klima, kif ġej: Il-kostijiet f'EUR għal kull tunnellata mnaqqsa ta' inkwinanti Il-kostijiet u l-benefiċċji assoluti kull sena f'EUR Deskrizzjoni kwalitattiva, u l-proporzjon, tal-istimi tal-kostijiet u tal-benefiċċji Is-sena tal-prezzijiet għall-kostijiet irrapportati Is-sena li għaliha ġew ikkalkulati l-istimi Ara wkoll it-taqsima 6.3. L-Istati Membri għandhom iwettqu analiżi komprensiva tal-PuM addizzjonali kollha kkunsidrati fl-iżvilupp tal-NAPCP inizjali tagħhom. Din l-analiżi għandha tikkunsidra l-perjodu bejn l-2020 u l-2029, u l-2030 'il quddiem, u l-livelli intermedji tal-emissjonijiet iddeterminati għall-2025. Din l-analiżi se tifforma l-evidenza li se tippermetti lill-Istati Membri jevalwaw l-iktar PuM xierqa għall-għażla fl-NAPCP inizjali tagħhom. Din it-taqsima hija mfassla biex timmassimizza s-sinerġiji mar-rapportar skont ir-Regolament dwar il-Monitoraġġ u r-Rapportar (MRR). Tinkludi l-informazzjoni li ġejja (l-informazzjoni dwar l-impatti għandha idealment tkun fil-livell tal-PuM jew skont il-pakkett tal-PuM): Dettalji dwar il-PuM addizzjonali (inkluż l-isem u deskrizzjoni qasira) L-inkwinanti tal-NECD affettwati għall-2020, l-2025 u l-2030 L-objettivi tal-PuM individwali/tal-pakkett ta' PuM It-tip ta' PuM Is-settur primarju affettwat u s-settur(i) addizzjonali affettwati Il-perjodu ta' implimentazzjoni (obbligatorju biss għall-miżuri magħżula għall-implimentazzjoni) L-awtorità responsabbli mill-implimentazzjoni (obbligatorju biss għall-miżuri magħżula għall-implimentazzjoni) Dettalji tal-metodoloġija/mudell(i) użati biex jiddeterminaw l-istimi Tnaqqis fl-emissjonijiet ikkwantifikat mistenni għal PuM individwali/pakkett ta' PuM Fejn disponibbli, deskrizzjoni tal-inċertezzi Fejn disponibbli, l-impatti fuq il-kwalità tal-arja u l-ambjent tal-pakketti differenti ta' PuM ikkunsidrati għall-inklużjoni fl-NAPCP. Stima tal-ispejjeż u l-benefiċċji It-Taqsima 2.6.4 tal-format hija ddedikata speċifikament għal dawk il-miżuri elenkati fl-Anness III, il-Parti 2 tad-Direttiva li jikkostitwixxu "miżuri addizzjonali". Jekk rilevanti, għandu jiġi indikat liema modifiki saru lil xi miżura minnhom. Dawk il-miżuri fl-Anness III, il-Parti 2 li diġà ġew implimentati jew adottati għandhom jiġu inklużi fit-taqsima 2.4. Ipprovdi informazzjoni addizzjonali dwar il-miżuri obbligatorji elenkati fl-Anness III, il-Parti 2 tad-Direttiva. Ipprovdi informazzjoni addizzjonali dwar il-miżuri fakultattivi elenkati fl-Anness III, il-Parti 2 tad-Direttiva jew miżuri ekwivalenti skont l-Artikolu 6(2), l-aħħar sentenza tad-Direttiva. Abbażi tar-riżultati tal-analiżi tal-effikaċja tal-miżuri biex jintlaħqu l-impenji għat-tnaqqis fl-emissjonijiet, l-ispejjeż u l-fattibbiltà tal-implimentazzjoni, il-prijoritizzazzjoni u r-rispons għall-proċess ta' konsultazzjoni, l-Istati Membri għandhom jagħżlu l-iktar PuM promettenti għall-inklużjoni fl-NAPCP u jipprovdu l-informazzjoni identifikata fil-kaxxa hawn taħt. Il-feedback li jirċievu mill-konsultazzjoni rilevanti għall-għażla jew għat-tfassil tal-PuM jista' jkun stabbilit fl-NAPCP. Barra minn hekk, l-Istati Membri huma mħeġġa jispeċifikaw miri u indikaturi interim għall-monitoraġġ tal-implimentazzjoni tal-PuM magħżula bil-ħsieb li jaqsmu l-aħjar prattika. Abbażi tar-riżultat tal-analiżi mwettqa qabel, l-Istati Membri huma meħtieġa jirrapportaw informazzjoni dwar il-PuM addizzjonali magħżula għall-inklużjoni fl-NAPCP, kif ġej: Fil-livell ta' PuM individwali jew pakkett ta' PuM: Isem u deskrizzjoni qasira tal-PuM/pakkett Sena ppjanata għall-adozzjoni u l-iskeda ta' żmien għall-implimentazzjoni (sena/snin) Skeda ta' żmien ippjanata għar-rieżami (sena) Awtoritajiet kompetenti responsabbli għall-implimentazzjoni u r-regolazzjoni tal-PuM Kummenti rilevanti li jirriżultaw mill-konsultazzjoni b'rabta mal-PuM individwali jew mal-pakkett ta' PuM L-informazzjoni dwar miri u indikaturi interim magħżula biex jimmonitorjaw il-progress fl-implimentazzjoni tal-PuM magħżula – ara l-kapitolu 3 għal iktar dettall dwar dan il-kontenut u kif jista' jiġi elaborat. Ladarba l-PuM addizzjonali jkunu ntgħażlu għall-inklużjoni fl-NAPCP inizjali, l-awtoritajiet tal-Istati Membri għandhom iwettqu valutazzjoni tal-koerenza ġenerali biex jiżguraw li l-NAPCP ikun koerenti ma' pjanijiet u programmi oħrajn stabbiliti f'oqsma rilevanti oħrajn ta' politika, f'konformità mal-Artikolu 6(2)(d) u l-Anness III, il-Parti 1, il-punt 1(f) tad-Direttiva. L-għan li tiġi żgurata l-koerenza fl-ippjanar u l-ipprogrammar huwa li jiġu identifikati u massimizzati sinerġiji potenzjali, kif ukoll li jiġi evitat li l-PuM konfliġġenti jiġu adottati skont oqsma ta' politika differenti. Il-koerenza tinkludi pereżempju l-valutazzjoni tal-impatti potenzjali tal-PuM fuq il-politika dwar il-klima f'termini ta' emissjonijiet ta' GHG jew konsum tal-enerġija. Biex jissodisfaw ir-rekwiżit tal-Artikolu 6(2)(d), l-Istati Membri għandhom jikkoordinaw, sa fejn hu fattibbli, l-iżvilupp tal-NAPCP tagħhom u l-inventarji u l-previżjonijiet assoċjati tal-emissjonijiet ma' pjanijiet u programmi nazzjonali oħrajn rilevanti, bħal dawk relatati mas-setturi ewlenin li jarmu inkwinanti rregolati skont l-NECD, inkluż l-agrikoltura, l-industrija u t-trasport. L-Istati Membri huma mħeġġa jiżviluppaw previżjonijiet tal-emissjonijiet "B'Miżuri Addizzjonali" (WAM) li l-ewwel iqisu l-PuM kollha ppjanati għall-implimentazzjoni skont l-abbozz u skont il-Pjanijiet Nazzjonali Integrati finali għall-Enerġija u l-Klima, qabel jipproċedu għall-identifikazzjoni ta' miżuri addizzjonali fil-kuntest tal-NECD. Biex tiġi żgurata l-koerenza tal-NAPCP mal-pjanijiet u l-programmi żviluppati f'oqsma rilevanti oħrajn ta' politika l-Istati Membri għandhom: Jidentifikaw il-politiki, pjanijiet, programmi u strateġiji nazzjonali jew subnazzjonali relatati li jistgħu jaffettwaw l-NECD (eż. il-politiki, il-pjanijiet u l-istrateġiji dwar il-kwalità tal-arja, it-tibdil fil-klima, l-enerġija, l-agrikoltura u t-trasport), u jivvalutaw liema impatti jista' jkollhom (kemm pożittivi kif ukoll negattivi) fuq il-kapaċità tal-Istat Membru biex jissodisfa l-impenji għat-tnaqqis fl-emissjonijiet skont l-NECD. Fejn jiġu identifikati implikazzjonijiet negattivi fuq l-NECD, ikkunsidra jekk l-objettiv tal-politika rilevanti jistax jintlaħaq jew le mingħajr konsegwenzi negattivi għall-objettivi tal-NECD. Għandhom jiġu identifikati mezzi alternattivi biex jinkiseb l-objettiv ta' politika rilevanti, kif ukoll il-kamp ta' applikazzjoni biex jinbidel il-pjan inkwistjoni (eż. kwalunkwe rieżami formali li ġejja) u fatturi li jistgħu jaffettwaw l-aċċettabbiltà tal-bidliet (soċjali, ekonomiċi u legali). Jekk l-analiżi ta' hawn fuq turi li mhuwiex (sa issa) possibbli li jiġi indirizzat l-impatt negattiv fis-sors, ivvaluta jekk il-PuM fl-NAPCP jistgħux jimmitigaw l-impatti negattivi. Meta tikkunsidra PuM addizzjonali għall-inklużjoni fl-NAPCP, identifika kif dawn jistgħu jaffettwaw politiki, pjanijiet u programmi nazzjonali jew subnazzjonali oħrajn. Pereżempju, miżuri addizzjonali inklużi fl-NAPCP jistgħu jikkontribwixxu b'mod pożittiv għall-objettivi ta' tnaqqis fil-GHG, bħal sussidji biex jappoġġjaw ix-xiri ta' vetturi b'emissjonijiet baxxi f'żoni urbani. Titjib fil-mod kif jinħażen u jixxerred id-demel fis-settur agrikolu jista' wkoll jikkontribwixxi b'mod pożittiv għall-objettivi, ngħidu aħna, tad-Direttiva dwar in-Nitrati. L-indikazzjoni tal-politiki/pjanijiet li magħhom għandha tiġi kkunsidrata l-koerenza hija ppreżentata fit-Tabella 1. Filwaqt li qed issir referenza għal-leġiżlazzjoni tal-UE, huwa evidenti b'mod ċar li dak li hu rilevanti hija l-implimentazzjoni fil-livell nazzjonali ta' din il-leġiżlazzjoni u tal-pjanijiet u l-programmi assoċjati (inkluż l-implimentazzjoni fil-livell reġjonali u/jew lokali). It-Tabella 1 mhijiex lista eżawrjenti u se tkun soġġetta għal bidla hekk kif il-pjanijiet u l-programmi jiġu aġġornati maż-żmien. Abbażi tar-riżultat tal-analiżi mwettqa qabel, l-Istati Membri huma meħtieġa jirrapportaw dwar il-koerenza tal-PuM addizzjonali magħżula għall-inklużjoni fl-NAPCP mal-objettivi tal-kwalità tal-arja u rekwiżiti oħrajn nazzjonali jew tal-Unjoni, kif ġej: Koerenza mal-objettivi tal-kwalità tal-arja fit-territorji proprji u, fejn xieraq, fl-Istati Membri ġirien Koerenza ma' pjanijiet u programmi rilevanti oħrajn stabbiliti bis-saħħa tar-rekwiżiti stabbiliti fil-leġiżlazzjoni nazzjonali jew tal-Unjoni. L-ispjegazzjoni tal-għażla li saret minn fost il-miżuri kkunsidrati fit-taqsima 2.6.1 biex jiġi stabbilit is-sett finali ta' miżuri magħżula. L-impatti kkombinati li ġejjin għall-miżuri kollha magħżula għandhom jiġu vvalutati b'mod kwantitattiv: L-impatt tal-PuM magħżula kollha dwar l-emissjonijiet ta' kull inkwinant tal-NECD għall-2020, l-2025 u l-2030; Fejn tnaqqis previst fl-emissjonijiet skont ix-xenarju WAM ma jirriżultax f'perkors lineari bejn l-2020 u l-2030, l-Istati Membri huma meħtieġa jipprovdu informazzjoni ta' sostenn li tikkonferma li l-miżuri adottati se jwasslu l-impenji għat-tnaqqis fl-emissjonijiet għall-2030. Din l-informazzjoni ta' sostenn għandha tenfasizza l-analiżi mwettqa għat-tnaqqis fl-emissjonijiet għas-serje ta' żmien u tispjega għalfejn it-tnaqqis mhux se jitwassal b'mod lineari. Il-perkors mhux lineari huwa aċċettabbli biss f'ċirkostanzi fejn hemm evidenza li turi li huwa ekonomikament jew teknikament iktar effiċjenti, u ma jaffettwax milli jinkiseb xi impenn ta' tnaqqis għall-2030 (l-Artikolu 4(2)). L-Istat Membru għandu juri wkoll li, mill-2025 'il quddiem, il-perkors mhux lineari jikkonverġi mal-perkors lineari biex jilħaq l-istess impenji ta' tnaqqis fl-emissjonijiet għall-2030. L-informazzjoni dwar il-perkors previst tat-tnaqqis fl-emissjonijiet, inkluż l-istatus fl-2025, għandha tkun inkluża fil-proposti tal-NAPCP ippreżentati lill-pubbliku għall-konsultazzjoni skont ir-rekwiżiti tal-Artikolu 6(5) tad-Direttiva. Il-linja griża fil-Figure 2 hawn taħt tippreżenta eżempju ta' perkors lineari għat-tnaqqis fl-emissjonijiet bejn l-impenji għat-tnaqqis fl-emissjonijiet għall-2020 u għall-2030. Fl-eżempju ppreżentat, skont ix-xenarju WAM ta' previżjoni tal-emissjonijiet (linja oranġjo miksura), kemm l-impenji tal-2020 kif ukoll tal-2030 jiġu ssodisfati, iżda t-tnaqqis fl-emissjonijiet miksub bejn l-2020 u l-2030 ma jsegwix perkors lineari. L-ispjegazzjoni trid turi għaliex iktar miżuri biex jintlaħaq il-limitu massimu tal-perkors lineari fl-2025 ikunu jinvolvu kostijiet sproporzjonati (l-Anness III, il-Parti 1, il-punt 1(d)). Skont l-Istrateġija ta' Implimentazzjoni Komuni tad-Direttiva Qafas dwar l-Ilma, tħejjiet gwida dwar l-eżenzjonijiet għall-objettivi ambjentali. Qed tingħata attenzjoni speċifika għal "kostijiet sproporzjonati", ara: Fir-Rapport tal-Kummissjoni dwar il-progress fl-implimentazzjoni tal-Programm ta' Miżuri tad-Direttiva Qafas dwar l-Ilma tal-2015, hemm iktar kummenti dwar l-interpretazzjoni tal-kostijiet sproporzjonati mill-Istati Membri. L-istudju ta' evalwazzjoni konkluż riċentement li jappoġġja l-Kontroll tal-Idoneità tal-Kummissjoni tad-Direttivi dwar l-Għasafar u l-Ħabitats jipprovdi wkoll għarfien dwar l-interpretazzjoni tal-kostijiet sproporzjonati. Il-flessibbiltajiet stabbiliti fl-Artikolu 5(2) u 5(4) tad-Direttiva japplikaw prinċipalment għal każijiet fejn ċirkostanzi eċċezzjonali jirriżultaw f'nuqqas ta' konformità mhux ippjanat ma' impenji ta' tnaqqis fl-emissjonijiet, u għalhekk mhumiex rilevanti meta jiġi fformulat l-ewwel darba l-NAPCP (iżda jistgħu jkunu għal aġġornamenti iktar tard). Madankollu, il-mekkaniżmu ta' flessibbiltà deskritt fl-Artikolu 5(3) huwa wieħed li jista' jkun ikkunsidrat fl-ippjanar: Stat Membru li jissodisfa l-kundizzjonijiet fl-Artikolu 5(3) u li jixtieq jagħmel użu mill-flessibbiltà għandu jiżgura li l-NAPCP jinkludi miżuri li jiżguraw li: l-impenn tat-tnaqqis inkwistjoni jiġi rrispettat fi żmien ħames snin; l-eċċess jiġi kkumpensat f'kull sena li jippersisti fiha. Biex jintwera t-titjib previst fil-kwalità tal-arja skont xenarju WAM, l-Istati Membri jistgħu jistabbilixxu l-elementi li ġejjin: In-numru previst ta' żoni tal-kwalità tal-arja li mhumiex konformi u li huma konformi (miż-żoni kollha) għas-snin 2020, 2025, u 2030; L-iskorrimenti massimi previsti tal-valuri ta' limitu tal-kwalità tal-arja u l-indikaturi medji tal-esponiment għas-snin 2020, 2025 u 2030; aċidifikazzjoni li taqbeż il-limitu tal-livell kritiku; ewtrofikazzjoni li taqbeż il-limitu tal-livell kritiku; ożonu li jaqbeż il-limitu tal-livell kritiku. Għall-PuM magħżula għall-adozzjoni, analizza l-impatti kkombinati tal-PuM fuq it-tnaqqis fl-emissjonijiet, u possibbilment il-kwalità tal-arja u l-ambjent u l-inċertezzi assoċjati. Biex tintwera l-kisba prevista tal-impenji għat-tnaqqis fl-emissjonijiet skont xenarju WAM, il-kontenut għal din it-taqsima jinkludi l-informazzjoni li ġejja fil-livell tal-Programm: L-impenji nazzjonali għat-tnaqqis fl-emissjonijiet (kif rapportati fid-Direttiva); L-emissjonijiet (kt) għas-sena bażi 2005, u l-emissjonijiet previsti għall-2020, l-2025, u l-2030; Il-progress previst bħala perċentwal tas-sena bażi biex jitqabbel mal-impenji għat-tnaqqis fl-emissjonijiet; Fejn xieraq, jiġifieri fejn perkors ta' tnaqqis fl-emissjonijiet mhux lineari huwa evidenti, dimostrazzjoni li dan huwa teknikament jew ekonomikament iktar effiċjenti li ma tikkompromettix il-kisba ta' xi impenn ta' tnaqqis fl-2030, u li l-perkors jikkonverġi fil-perkors lineari mill-2025 'il quddiem; Fejn rilevanti, jiġifieri fejn applikat, agħti rendikont tal-użu tal-flessibbiltajiet. Il-monitoraġġ tal-progress fl-implimentazzjoni għandu jiġi kkunsidrat bħala parti mid-disinn u l-implimentazzjoni sussegwenti ta' PuM addizzjonali u l-NAPCP kollu. Din il-gwida tiffoka fuq l-elaborazzjoni tal-NAPCP inizjali u għalhekk il-monitoraġġ tal-progress huwa deskritt f'dan il-kuntest bħala parti minn ċiklu kontinwu. Huwa rikonoxxut li l-monitoraġġ tal-NAPCP inizjali se jipprovdi l-bażi għall-elaborazzjoni tal-aġġornamenti sussegwenti tal-NAPCP fejn iċ-ċirkostanzi jinbidlu u l-aġġustamenti huma meħtieġa. Madankollu, dan id-dokument ma jipprovdix gwida dwar kif tagħmel dan. Il-monitoraġġ tal-NAPCP u l-PuM individwali għandu jitwettaq matul iċ-ċiklu tal-ħajja tagħhom u fil-livelli rilevanti ta' implimentazzjoni (jiġifieri nazzjonali/ reġjonali/ lokali): Għandu jitwettaq monitoraġġ tal-progress fl-implimentazzjoni tal-NAPCP u PuM addizzjonali kontra sett ta' indikaturi stabbiliti fil-livell tal-programm u tal-PuM individwali. Sa fejn huwa possibbli, il-konsultazzjonijiet kollha mwettqa matul l-iżvilupp tal-programm nazzjonali għandhom ikunu dokumentati b'mod ċar. L-Istati Membri huma mistennija li jsegwu l-linji gwida nazzjonali tagħhom dwar kif imexxu l-konsultazzjoni mal-partijiet interessati (jekk ikun hemm minnhom). ikun soġġett għall-preparazzjoni u/jew l-adozzjoni minn xi awtorità f'livell nazzjonali, reġjonali jew lokali; ikun mitlub minn disposizzjonijiet leġiżlattivi, regolatorji jew amministrattivi; ikun ippreparat għal kwalunkwe wieħed mis-setturi elenkati fl-Artikolu 3(2)(a) tad-Direttiva SEA; u Is-SEA għandha titwettaq matul il-preparazzjoni tal-NAPCPs u qabel l-adozzjoni tagħhom. Modifiki minuri għall-pjanijiet u l-programmi li kienu soġġetti għas-SEA jirrikjedu valutazzjoni ambjentali biss meta l-Istat Membru jiddetermina li x'aktarx ikollha impatt ambjentali sinifikanti. Il-konsultazzjoni transkonfinali tista' tkun meħtieġa fil-ħin tat-tfassil ta' abbozz tal-NAPCP (l-Artikolu 6(6)). Dan ikun il-każ, pereżempju, fejn is-sorsi ta' tniġġis eżistenti jkunu ġew identifikati biċ-ċar li jikkawżaw problemi transkonfinali lokalizzati għal Stat Membru ieħor; pereżempju, konċentrazzjoni ta' ġenerazzjoni tal-enerġija jew industrija peżanti u/jew żoni urbani (u t-traffiku assoċjat) viċin fruntiera. Hawnhekk, hemm il-ħtieġa li jitqies l-impatt transkonfinali rilevanti meta jiġu kkunsidrati PuM addizzjonali skont l-NECD u jistgħu jkunu meħtieġa azzjonijiet konġunti ma' Stati Membri ġirien u pajjiżi terzi. Fejn tapplika d-Direttiva SEA, l-Istati Membri għandhom jidħlu f'konsultazzjonijiet transkonfinali qabel l-adozzjoni fejn l-implimentazzjoni tal-NAPCPs tagħhom x'aktarx ikollha effett sinifikanti fuq l-ambjent fi Stat Membru ieħor, jew fejn Stat Membru li x'aktarx jiġi affettwat b'mod sinifikanti jitlob hekk (l-Artikolu 7 tad-Direttiva SEA). L-informazzjoni dwar minn fejn jistgħu jiġu aċċessati r-riżultati sħaħ tal-konsultazzjonijiet (eż. web-link) għandha tkun ipprovduta fl-NAPCP. Matul l-identifikazzjoni u l-evalwazzjoni tal-miżuri potenzjali, l-awtoritajiet responsabbli mill-preparazzjoni tal-NAPCP għandhom jikkonsultaw ma' dipartimenti u aġenziji governattivi rilevanti oħrajn (pereżempju dawk responsabbli biex jirregolaw sorsi ta' emissjonijiet speċifiċi), kif ukoll partijiet interessati oħrajn li jkollhom informazzjoni dwar iktar miżuri attwali u potenzjali li jistgħu jiġu stabbiliti. Eżempji tat-tipi ta' inputs li għandhom jintalbu huma mogħtija hawn taħt. inventarji nazzjonali tal-emissjonijiet, inkluż l-inventarju aġġustat tal-emissjonijiet fejn rilevanti; previżjonijiet nazzjonali tal-emissjonijiet; rapport tal-inventarju informattiv; u Suġġerimenti addizzjonali għall-aħjar prattika: Għandu jiġi żviluppat pjan ta' komunikazzjoni biex jappoġġja t-tixrid tal-NAPCP. Pereżempju, dan jista' jistabbilixxi l-udjenza fil-mira għall-NAPCP (identifikazzjoni ta' awtoritajiet, aġenziji, bliet jew korpi ta' riċerka ewlenin) kif ukoll lista ta' kuntatti tal-midja u qafas ta' żmien għall-ħruġ ta' stqarrijiet għall-istampa dwar l-NAPCP. Jista' jinkludi wkoll indikaturi biex jiddeterminaw il-livell ta' impenn pubbliku mal-NAPCP (bħall-iffissar ta' mira għan-numru ta' hits tas-sit web). Il-pubblikazzjoni ta' sommarji mhux tekniċi għall-pubbliku biex jispjegaw l-iskop tal-NAPCP u l-kontenut tiegħu. Dan l-appendiċi jistipula eżempji ta' metodi analitiċi u riżultati tar-rapportar biex jiffaċilita l-kunsiderazzjoni u l-għażla ta' PuM addizzjonali. Isiru referenzi għat-taqsimiet rilevanti fil-parti prinċipali tal-gwida. Istogramma tal-evoluzzjoni prevista fin-numru ta' żoni f'nuqqas ta' konformità. Informazzjoni dwar l-iskorriment massimu nazzjonali u l-indikatur tal-esponiment medju skont ix-xenarju WM (ara l-figura 10 hawn taħt); Istogramma li turi d-differenza prevista fin-numru ta' żoni f'nuqqas ta' konformità, billi tqabbel dawk il-projezzjonijiet li jirriżultaw mill-implimentazzjoni tax-xenarju WM max-xenarju WAM. Għal żoni f'nuqqas ta' konformità, in-numru totali ta' żoni għandu jiġi inkluż bħala referenza. Kampjun tal-istogramma huwa ppreżentat hawn taħt (Figura 10). Tabella jew figura li tippreżenta l-iskorrimenti massimi (konċentrazzjonijiet massimi u/jew numru ta' skorrimenti) tal-valuri ta' limitu previstiskont ix-xenarju WAM. Teknoloġiji għat-tnaqqis (aġġornament ta' dawk eżistenti u installazzjoni ta' dawk ġodda) L-introduzzjoni ta' valuri ta' limitu tal-emissjonijiet iktar stretti minn dawk meħtieġa skont il-leġiżlazzjoni eżistenti (eż. Bdil tal-karburant Inċentivazzjoni tal-ġenerazzjoni ta' enerġija rinnovabbli mhux kombustibbli Miżuri ta' effiċjenza fl-enerġija Standards tal-kwalità tal-karburant Teknoloġiji għat-tnaqqis (aġġornament ta' dawk eżistenti u installazzjoni ta' dawk ġodda) L-introduzzjoni ta' valuri ta' limitu tal-emissjonijiet iktar stretti minn dawk meħtieġa skont il-leġiżlazzjoni eżistenti (eż. Bdil tal-karburant Miżuri ta' effiċjenza fl-enerġija Standards tal-kwalità tal-karburant Kontroll tal-użu tas-solventi Riformulazzjoni tal-prodotti Sostituzzjoni tal-prodotti Miżuri relatati mal-akkwist pubbliku (eż. immarkar tat-toroq ibbażat fuq l-ilma) Miżuri li jtejbu l-kwalità tal-informazzjoni dwar l-użu tas-solventi u tal-prodotti u dwar l-emissjonijiet li jaħarbu minnhom, u li jtejbu wkoll l-aċċess li jkollu l-konsumatur għal informazzjoni bħal din. Ara l-Anness III, il-Parti B tad-Direttiva għal-lista ta' miżuri obbligatorji u fakultattivi li għandhom jiġu inklużi fl-NAPCP Miżuri b'kobenefiċċji għall-kwalità tal-arja u għat-tibdil fil-klima bħal: l-aħjar prattiki fil-biedja ta' preċiżjoni u fl-installazzjoni tal-bijogass, mergħat estensivi fuq bwar, biedja organika. Ottimizzazzjoni tas-servizzi tal-ġbir tal-iskart, tagħmir għat-tnaqqis fil-faċilitajiet tat-trattament tal-iskart Miżuri għat-tnaqqis tal-iskart, speċjalment għal skart bijodegradabbli, bħal skart tal-ikel Implimentazzjoni ta' pjanijiet komprensivi ta' mobilità urbana sostenibbli (SUMP) minn bliet u ta' oqfsa nazzjonali (finanzjarji, leġiżlattivi) rilevanti Tagħmir għat-tnaqqis (modifika permezz ta' filtru) Taxxi mmirati fuq it-trasport bit-triq u/jew it-tipi ta' karburant Investiment f'infrastruttura tat-trasport pubbliku b'emissjonijiet baxxi, vetturi u kopertura Promozzjoni tal-car-sharing u tas-sewqan ekoloġiku Il-promozzjoni ta' vetturi b'emissjonijiet żero, b'emissjonijiet baxxi u ta' vetturi alternattivi b'karburanti nodfa u ta' investiment f'infrastruttura relatata (punti tal-iċċarġjar) Iċċarġjar tal-konġestjoni / żoni b'emissjonijiet baxxi Inkoraġġiment ta' mobilità attiva (ċikliżmu, mixi) Issussidjar ta' skemi ta' skrappjar – promozzjoni ta' tiġdid tal-flotta Infurzar aħjar tal-istandards eżistenti tal-emissjonijiet (eż. permezz ta' kontroll imtejjeb tal-konformità tal-vetturi bil-mutur) L-introduzzjoni ta' miżuri għall-moderazzjoni tat-traffiku u ta' tnaqqis tal-veloċità (bħal żoni ta' 30 km/h) Miżuri tal-effiċjenza fl-enerġija (eż. iżolazzjoni) Rekwiżiti minimi tal-kwalità tal-karburant (għal żjut tat-tisħin u/jew injam u bijomassa oħra) Il-promozzjoni tal-bdil tal-karburant, taxxi mmirati fuq il-biċċa l-kbira tat-tipi ta' karburant li jniġġsu (Sussidjar) titjib ta' tagħmir, eż. programmi ta' sostituzzjoni ta' stufi/bojlers (li jaħdmu bil-faħam/bl-injam) Infurzar aħjar tal-istandards tal-prestazzjoni eżistenti għall-bojlers domestiċi (eż. permezz ta' titjib fis-sorveljanza tas-suq tal-bojlers domestiċi) Dispożizzjonijiet ta' informazzjoni u bini ta' kapaċità (eż. titqajjem kuxjenza dwar il-kwalità tal-arja, l-impatti ta' tisħin domestiku, it-tipi ta' tagħmir ta' tisħin domestiku u t-tħaddim effiċjenti) Fl-eżempju ta' hawn fuq, il-Miżuri D, C, B, A u E jintgħażlu biex jinkiseb il-limitu massimu bl-ispiża totali ta' EUR 30 000, filwaqt li l-Miżura F ma tibqax titqies peress li għandha spiża ogħla għal kull tunnellata ta' emissjonijiet imnaqqsa. L-ispiża kumulattiva tista' titbaxxa, jekk il-miżura E tiġi introdotta biss parzjalment (biss sal-livell ta' tnaqqis fl-emissjonijiet meħtieġ mill-NECD, jekk possibbli). Id-diffikultà fl-użu ta' dan l-approċċ hija li ma tippermettix il-kontabbiltà għall-impatti tal-PuM fuq inkwinanti multipli sakemm ma jitteħidx approċċ ta' ottimizzazzjoni (simili għal dak applikat fil-mudell GAINS) jew sakemm ma jintużax is-sekwenzar tal-inkwinanti. L-approċċ ta' ottimizzazzjoni jsib is-soluzzjoni l-inqas għolja biex jintlaħqu l-impenji ta' tnaqqis għall-inkwinanti kollha iżda jeħtieġ mudell speċifiku biex jiġi implimentat. Is-sekwenzar tal-inkwinanti huwa iktar sempliċi fejn il-PuM kollha li jnaqqsu l-emissjonijiet għal wieħed mill-inkwinanti jiġu vvalutati l-ewwel. It-tnaqqis fl-emissjonijiet għal inkwinanti oħrajn miksub minn dawn il-PuM imbagħad jiġi kkwantifikat u mnaqqas mill-previżjonijiet WM. Il-valutazzjoni tal-PuM imbagħad tipproċedi għat-tieni inkwinant u l-bqija. Jista' jkun li wara l-implimentazzjoni tal-PuM kollha għall-ewwel inkwinant, ma jkunx hemm bżonn li jiġu implimentati PuM addizzjonali għal wieħed jew iktar mill-inkwinanti li jifdal. Jeżistu modi differenti kif jintgħażel l-ewwel inkwinant għall-valutazzjoni, kif ġej: Tingħata prijorità lill-inkwinant lbl-akbar distanza sal-punt fejn jiġi ssodisfat l-impenn tat-tnaqqis. Il-benefiċċju ta' dan l-approċċ huwa li jagħżel il-miżuri bl-ogħla benefiċċji u jippermetti l-identifikazzjoni ta' miżuri addizzjonali li huma ta' benefiċċju meta mqabbel mal-ispiża anke jekk mhumiex meħtieġa biex jissodisfaw l-impenji ta' tnaqqis (jiġifieri Miżura F fl-eżempju ta' hawn fuq). Il-limitazzjoni ta' dan l-approċċ hija li l-funzjonijiet tal-ispejjeż tal-ħsara jaqbdu biss parti mill-benefiċċji ġenerali li jistgħu jinkisbu minn PuM. Barra minn hekk, ħafna mill-funzjonijiet tal-ispejjeż tal-ħsara huma disponibbli fil-livell nazzjonali u mhumiex speċifiċi għas-sit jew għas-settur, għalhekk ma jikkunsidrawx il-post attwali tat-tnaqqis fl-emissjonijiet u l-esponiment assoċjat tal-popolazzjoni lokali. Approċċ iktar dettaljat biex jiġu kkwantifikati l-benefiċċji jinvolvi l-użu tal-approċċ tal-mogħdija tal-impatt iżda dan jeħtieġ immudellar dettaljat tal-Kwalità tal-Arja, analiżi u evalwazzjoni tal-impatt fuq is-saħħa li jistgħu jkunu pjuttost intensivi fir-riżorsi. B'mod simili għal dak ta' hawn fuq, dan l-eżempju ma jkoprix l-impatti tal-miżuri fuq iktar minn inkwinant wieħed. In-nuqqasijiet probabbli tal-biċċa l-kbira tal-mudelli ta' ottimizzazzjoni, kif ukoll il-metodi LCA u CBA, huma li huma mibnija biex jivvalutaw il-miżuri tekniċi u għalhekk għandhom tendenza li ma jkunux kapaċi jevalwaw l-impatti ta' miżuri mhux tekniċi bħal bidliet strutturali jew it-tip ta' mġiba tal-miżuri.
Extracted from C_077_2019.html